
DISPOZIȚIE Nr. 261 din 24.08.2026
privind constituirea Comisiei de examinare și a Comisiei de soluționare a contestațiilor pentru examenul de promovare în treaptă profesională a doamnei VIERU IONELA – asistent medical comunitar debutant


Având în vedere:
· Referatul de specialitate nr. 4467 din 24.08.2026 întocmit de inspectorul cu atribuții delegate de Resurse Umane, prin care se propune organizarea examenului de promovare în treaptă profesională la sfârșitul perioadei de debut și numirea comisiilor de examen pentru doamna Vieru Ionela, încadrată ca asistent medical comunitar debutant (PL) în cadrul Compartimentului Asistență Socială;
· Raportul de activitate întocmit de salariatul debutant la finalizarea perioadei de debut și Raportul de evaluare al îndrumătorului, prin care s-a acordat calificativul „corespunzător”; 
· Prevederile art. 85 Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
· Prevederile O.U.G. nr. 18/2017 privind asistența medicală comunitară, cu modificările și completările ulterioare, și ale H.G. nr. 324/2019 privind Normele metodologice de funcționare și finanțare a asistenței medicale comunitare;
· Prevederile art. 554 alin. (1)–(4) din O.U.G. nr. 57/2019 privind Codul administrativ, cu modificările și completările ulterioare;
În temeiul art. 155 alin. (5) lit. e), art. 196 alin. (1) lit. b) și art. 240 alin. (1) din Ordonanța de urgență a Guvernului nr. 57/2019 privind Codul administrativ;


Primarul Comunei Miclești, Județul Vaslui;
DISPUNE:

Art. 1. – Se constituie Comisia de examinare pentru susținerea interviului de promovare în treaptă profesională la sfârșitul perioadei de debut din funcția de asistent medical comunitar debutant (PL) în funcția de asistent medical comunitar (PL) a doamnei Vieru Ionela, în următoarea componență:
· Președinte: —Pais Ofelia – Mihaela, coordinator judetean AMG;
· Membru: — Hurduc – Burlacu Oana – asistent medical PL in cadrul Compartimentului Statistica in sanitate publica al D.S.P. J. Vaslui;
· Membru: — Hriscu Petrică Marian Secretarul General al Comunei Miclești;
· Secretar comisie: — Bursuc Gheorghe (Inspector cu atribuții delegate de Resurse Umane).
Art. 2. – Examenul de promovare va consta în susținerea unei probe de interviu organizată pe baza evaluării raportului salariatului debutant și se va desfășura în data de 26.08.2026, ora 10:00, la sediul Primariei comunei Miclesti.
Art. 3. – Se constituie Comisia de soluționare a contestațiilor în următoarea componență:
· Președinte: - Carp Andreea Roberta Inspector asistent în cadrul primariei comunei Miclesti;
· Membru: — Olaru Cristina Dana Inspector asistent în cadrul primariei comunei Miclesti;
· Membru: — Anton Gheorghe Liviu Consilier Asistent in cadrul primariei comunei Miclesti;
· Secretar comisie: — Bursuc Gheorghe (Inspector cu atribuții delegate de Resurse Umane).
Art. 4. – Secretarul comisiei va comunica rezultatele examenului în scris salariatului debutant în termen de două zile lucrătoare de la data susținerii interviului.
Art. 5. – Cu ducerea la îndeplinire a prezentei dispoziții se încredințează membrii comisiilor numiți la art. 1 și art. 2.
Art. 6. – Prezenta dispoziție se comunică, prin grija Secretarului General al comunei, Persoanei vizate, Membrilor comisiilor, Instituției Prefectului – Județul Vaslui și se aduce la cunoștință publică prin afișare la sediul instituției.

	

	


















ROMÂNIA
JUDEȚUL VASLUI
COMUNA MICLEȘTI
PRIMĂRIA
Nr. 4467 din 24.08.2026

REFERAT DE SPECIALITATE
privind propunerea de organizare a examenului de promovare în treaptă profesională la sfârșitul perioadei de debut și constituirea comisiilor de examinare și de soluționare a contestațiilor pentru doamna Vieru Ionela, asistent medical comunitar debutant (PL)

Subsemnatul, Bursuc Gheorghe, inspector cu atribuții delegate de Resurse Umane în cadrul Primăriei Comunei Miclești, județul Vaslui, având în vedere necesitatea finalizării perioadei de debut și stabilirea situației profesionale a doamnei Vieru Ionela, încadrată în funcția contractuală de asistent medical comunitar debutant (PL) în cadrul Compartimentului Asistență Socială al Primăriei Comunei Miclești,
Doamna Vieru Ionela își desfășoară activitatea în funcția de asistent medical comunitar debutant (PL), iar la finalizarea perioadei de debut a fost întocmit Raportul de activitate al salariatului debutant, precum și Raportul de evaluare al îndrumătorului, în urma căruia a fost acordat calificativul „corespunzător”.
În conformitate cu prevederile art. 85 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, promovarea personalului contractual debutant în treaptă profesională se realizează în condițiile prevăzute de actul normativ, după finalizarea perioadei de debut și evaluarea activității desfășurate.
Având în vedere specificul activității de asistență medicală comunitară, sunt incidente și prevederile O.U.G. nr. 18/2017 privind asistența medicală comunitară, cu modificările și completările ulterioare, precum și cele ale H.G. nr. 324/2019 privind aprobarea Normelor metodologice privind organizarea, funcționarea și finanțarea activității de asistență medicală comunitară.
Totodată, în exercitarea atribuțiilor privind organizarea și desfășurarea activității la nivelul autorității administrației publice locale, sunt avute în vedere prevederile O.U.G. nr. 57/2019 privind Codul administrativ, cu modificările și completările ulterioare, inclusiv prevederile referitoare la exercitarea atribuțiilor primarului și emiterea dispozițiilor.
În acest context, se impune organizarea examenului de promovare în treaptă profesională pentru doamna Vieru Ionela, prin susținerea probei de interviu, precum și constituirea Comisiei de examinare și a Comisiei de soluționare a contestațiilor, în condițiile legii.
În consecință, propun emiterea unei dispoziții a Primarului Comunei Miclești prin care:
1. examenul să constea în susținerea unei probe de interviu, organizată pe baza evaluării raportului salariatului debutant, și să se desfășoare în data de 26.08.2026, ora 10:00, la sediul Primăriei Comunei Miclești;
2. rezultatul examenului să fie comunicat în scris salariatului debutant, prin grija secretarului comisiei, în termenul prevăzut de dispoziție.
	Față de cele prezentate, propun emiterea dispoziției privind constituirea Comisiei de examinare și a Comisiei de soluționare a contestațiilor pentru examenul de promovare în treaptă profesională a doamnei Vieru Ionela – asistent medical comunitar debutant (PL).
Inspector cu atribuții delegate de Resurse Umane,
Bursuc Gheorghe
